****

**SOMOGY VÁRMEGYEI**

**Kaposi Mór OKTATÓ Kórház**

**Vármegyei Védőnői Szolgálat**

**Osztálya**

**Balatonvilágos Védőnői Körzet**

8171.Balatonvilágos, Gagarin ltp.1.

 06/30-207-3984  marton.laszlone@vedono.kmmk.hu

 **IKT.:**

***Beszámoló a Védőnői Szolgálat***

***2024. évi munkájáról***

**Tisztelt Polgármester Úr!**

**Tisztelt Képviselő Testület!**

2024 évben már teljes egészében főállásban láttam el a település védőnői teendőit.

Hivatalos tanácsadási napom a szerdai nap volt, de igyekeztem továbbra is a Szülők egyéni igényeihez is alkalmazkodni.

A kor kihívásainak eleget téve több felületen is lehetőséget adtam a kommunikációra, segítségnyújtásra, munkaidőn túl is akár.

Az alábbiakban részletezném a teljesült feladatokat:

**Statisztikai adatok:**

* 2024-ben gondozott várandósok száma: 10 fő
* Védőnői tanácsadásban részesültek a várandósok: 45 alkalommal
* Távkonzultáció útján tanáccsal ellátott: 8 alkalommal
* Várandós látogatások száma: 15 alkalom
* Gyerekágyas látogatások száma: 32 alkalom
* 2024-ben született gyermekek száma**:** 6 fő
* Csecsemő tanácsadáson részt vettek száma: 47 fő
* Távkonzultáció útján tanáccsal ellátott: 5 fő
* Csecsemő látogatások száma: 82 alkalom
* 12-35 hónapos korcsoport tanácsadáson részt vettek száma: 20 fő
* Távkonzultáció útján tanáccsal ellátott: 4 fő
* 12-35 hónapos korcsoport látogatások száma: 27 alkalom
* 3-7 éves korcsoport tanácsadáson részt vettek száma: 43 fő
* Távkonzultáció útján tanáccsal ellátott: 11 fő
* 3-7 éves korcsoport látogatások száma: 40 alkalom

Az előző évhez képest egy nagyon kis léptékű, de pozitív változás mutatkozott a várandós/gyermeklétszám tekintetében.

**Iskola egészségügyi munka**

Oktatási intézményünkben a 2-4-6-8 osztály tanulóinál kellett kötelezően szűrővizsgálatot végezni, mely során ellenőriztem a súlyt, magasságot, vérnyomást, látást, hallást, színlátást, térlátást.

Az iskolai gyógytestnevelővel az újonnan érkező első osztályos tanulók felmérése is megtörtént, a hatékony és minél korábbi ellátás érdekében. A többi osztályok tekintetében is folyamatosan együttműködtünk, az év közben érkezőket is követtük, hiszen nagyon jó dolog, hogy helyben is van ilyen lehetőség, törekedtünk, hogy minél több gyermek élhessen vele.

A vizsgálatok eredményeiről –és az esetleges további teendőkről-írásban tájékoztattam a Szülőket.

Kötelező kampányoltásban a 6. és a 7. osztály tanulói részesültek. Az oltásokról a Szülők szeptemberben írásbeli tájékoztatót kaptak.

A 7. osztályos szülők az ajánlott védőoltásról (méhnyakrák elleni) már az előző tanév végén (2024 júniusában) tájékoztatót kaptak, hogy elegendő idejük legyen tájékozódni, dönteni.

Az iskolai munka részeként a Szülők hivatalos tájékoztatása már a Kréta iskolaegészségügyi felületén is megtörtént hivatalosan, naprakészen.

Az iskolai munka mindennemű adminisztrációját és a kötelező éves jelentéseket is elkészítettem, feltöltöttem az elektronikus felületekre.

Az iskolában több alkalommal is tartottam egészségfejlesztéssel kapcsolatos tanórákat.

**Tisztasági vizsgálat**

Minden iskolai tanéven belül 3x kötelező a fejtetű szűrővizsgálat, de havonta elvégeztem minden osztályban. A kiszűrt tanulók Szüleinek értesítőt küldtem, illetve telefonon vagy személyesen is beszéltünk. A gyermekek lekezelését követően minden alkalommal ismételt vizsgálatra került sor.

A Szülők minden esetben együttműködőek voltak. Fejtetves gyermekek száma továbbra is elenyésző volt.

**Óvodai munka**

Az óvodában is havi rendszerességgel elvégeztem a tisztasági vizsgálatot, a kapcsolattartás az Óvodavezetővel folyamatos volt. Itt is elmondható, hogy gyakorlatilag nem volt fejtetves gyermek. Három alkalommal tartottam egészségfejlesztő foglalkozást.

**Kapcsolattartás a társszervekkel**

Mind az óvodai, mind az iskola pedagógusokkal a kapcsolatom nagyon jó, rendszeres, számíthatok rájuk a munkám során.

A Családvédelmi Szolgálat területileg illetékes munkatársával 2024. évben nem volt esetünk.

Védőnői munkaértekezleten 4, Családvédelmi Szolgálat által szervezett értekezleten 2 alkalommal vettem részt.

Kapcsolatom a Járási Vezető Védőnővel és a Mentorokkal jó, együttműködő.

**Egyéb**

Szakfelügyeleti ellenőrzés 2024-ben 1 alkalommal történt a járási Vezető Védőnő irányításával.

**Köszönöm az Önkormányzat támogatását, együttműködését, melyre a továbbiakban is számítok!**

Balatonvilágos, 2025. április 15.

 Márton Lászlóné

 védőnő